
A frankok nyugati germán eredetű nép, Európa egyik 
legjelentősebb kora középkori államalakulatának, a 
Frank Birodalomnak a létrehozói. Nevük jelentése: 
merész, féktelen. 

A frank törzsek a 3. században 


Törzsszövetségek kora 

A germán eredetű frank törzsek az i. u. 3. században tűntek fel a Rajna jobb partján, és még ebben a 
században (nyelvük és szokásaik azonosságát megőrizve) két nagyobb ágra, a száliakra és a ripuáriakra 
váltak szét. A Római Birodalom ekkor támadásaikat (nem minden nehézség nélkül) visszaverte. 356 és 360 
között a frank és alemann törzsek rendszeresen betörtek a Rajnán túli római területekre, ekkor Iulianus 
császár hárította el a támadásaikat. 

A 4. század második felében a frankok nagy számban keltek át a Rajnán, és Gallia északi vidékein 
települtek le. ahol később összeolvadtak a helyben élő romanizált lakossággal. Ezek a frankok a rómaiak 
engedélyével, a rómaiak szövetségeseiként (foederati) települtek le a Római Birodalom területein, s 
fegyveresekkel kellett őrizniük a rajnai limest. A száliak nyugat felé, Gallia északi részén terjeszkedtek, a 
ripuáriak pedig délnek, Metz irányába. A Notiüa dignitatum Salii néven utal a galliai frankokra. 

A frankok bomló törzsi szervezetéből katonai vezető réteg elkezdett kiemelkedni, de a népesség zöme még 
szabad frank volt - ők állataik és földjeik gondozása mellett katonáskodtak. A hódítás és az azzal szerzett 
zsákmány egyenlőtlen elosztása növelte a társadalmi különbségeket. 

I. Childerich (ur. 458-481), a Meroving dinasztia második uralkodója még a rómaiak szövetségeseként 
győzte le a vizigótokat, a szászokat és az alemannokat. Fia, I. Klodvig egyesítette a szétszórtan élő frank 
törzseket. A Nyugatrómai Birodalom bukása utáni hatalmi űrt kihasználva irányítása alá vonta Gallia Loire- 
tól északra fekvő területeit. 486-ban Soissons-nál legyőzte Syagriust, az utolsó római helytartót496-ban 
Tolbiacnál győzött az alemannok ellen 
























Valószínűleg 496 karácsonyán történt, hogy Szent Remigius megtérítette Klodvigot, aminek következtében 
a frankok a barbárok többségétől eltérően nem az ariánus, hanem a katolikus kereszténységet vették fel. 
Ennek különös jelentősége az volt, hogy a frank elit így összeolvadt a galliai római elittel, és egész Gallia 
segítette a frankokat további terjeszkedésükben.^ 

Klodvig a vouilléi csatában (507) megsemmisítette a vizigótok toulouse-i királyságát.^ Ezzel a frankok 
uralmuk alá vonták a mai Franciaország északi és Németország nyugati területeit, a Rajnától a Loire 
vidékéig. 

A Frank Birodalom megalapításának történetét először Tours-i Szent Gergely írta meg a 6. században 
História Francorum címen ismert krónikájában. 


A Frank Birodalom 

Klodvig halála után a birodalom fennmaradt, de utódai szétosztották az örökséget. Az egyes 
részkirályságokat később többször is összevonták, illetve újra felosztották, így a 7. század végére egyes 
Meroving uralkodók kénytelenek voltak parasztszekéren utazni. A királyok fényének csökkenésével 
erősödött meg az udvarnagyok (majordomusok) befolyása. Ők legnemesebb földműves családokból kerültek 
ki, ők irányították a hadsereget, az államügyeket. 

A birodalom utolsó egységes korszaka 687-ben kezdődött (ekkor a Karoling Herstali Pipin austrasiai 
majordomus megnyerte a tertyi csatát), és 840-ig, Jámbor Lajos haláláig tartott. Ezután fiai, I. Lothár, 
Német Lajos és Kopasz Károly rövid háborúskodás után a régi szokás szerint három részre osztották a 
birodalom területét, amit utoljára 884 és 888 között Kövér Károly, Német Lajos fia egyesített rövid időre. 

Napjainkban 


A frankok bajorországi közigazgatási régiói: 

■ Felső-Frankföld (németül: „Oberfranken”) Fővárosa: Bayreuth 

■ Közép-Frankföld („Mittelfranken”) Fővárosa: Ansbach 

■ Alsó-Frankföld („Unterfranken”) Fővárosa: Würzburg 

